Da en skolelærer i Horserød Statsfængsel for et stykke tid siden fandt en indsat så ekstremistisk i sine holdninger, at læreren sendte en indberetning til Kriminalforsorgen, fik det voldsomme konsekvenser.

Indsatte i Danmark kan få adgang til deres egne indberetninger, og da det i skrivelsen fremgik, at afsenderen var en skolelærer i fængslet, kunne han hurtigt regne ud, hvem der stod bag. Han havde nemlig kun haft én lærer.

Det medførte en række trusler, der var så voldsomme, at læreren blev sygemeldt og endnu ikke er kommet tilbage på arbejde.